Hispaania jalgpalli kõrgliigas hiljuti lahvatanud rassismiskandaalidega seoses on praeguseks välja jagatud ka esimesed karistused.
Tänavu jaanuaris otsustasid Madridi Atletico poolehoidjad visata rassistliku võllanalja linnarivaali Reali ründetähe Viniciuse suunas. Nimelt tõmbasid nad riidenukule selga brasiillase särgi ja riputasid nuku seejärel sillalt alla rippuma.
Atlético Madrid fans put up a effigy last night before their clash against Real Madrid with Vinicius Jr. hanging.— CABRA Futbol (@cabrafutbol) January 26, 2023
Vinicius scored the last goal to send Atlético Madrid crashing out of the Copa Del Rey
Vinicius 🇧🇷 1-0 Racism pic.twitter.com/YWogeyJy80
BBC raporteerib nüüd, et ametivõimud pidasid intsidendiga seoses kinni neli inimest, kellele määrati 60 000 euro suurune rahatrahv ning kaheaastane jalgpallimängude külastamise keeld.
Mais oli Vinicius ka teise rassismirünnaku ohver, kui Valencia poolehoidjad tegid terve vutimängu tema suunas erinevaid mõnitavaid hüüdeid.
Ka seda asja asuti uurima ning tuvastati kolm tribüünidel viibinud poolehoidjat, kellele määrati 5000 euro suurune rahatrahv ja aastane jalgpallimängude külastamise keeld.